Zîndanan de grevê vêşanîye yê vera tecrîd û binpaykerdişanê heqanê tepişteyan dewam keno. Rojnamegero tepişte Nedîm Turfento ke Zîndanê Wanî de tepişîyeno pare kerd ke o zî tewrê koma 26. ya grevê vêşanîye bîyo.
Turfentî keyeyê xo rê no mesaj erşawit: ''Wezaretê Edaletî tecrîdê Îmraliyî pêro zîndanan rê vila kerdo. Rewşêka winasêne de ke pêro heqê tepişteyan yenê binpaykerdene, ez zî ewro dest pê grevê vêşanîye yê 5 rojan kena. Qedînayîşê tecrîdî do ma rê bibo nefes.''
